lflage/wiki-talks huggingface dataset:
Sgwrs:Camp (arddull)

message: "Defnyddir y term Camp pan yn cyfeirio at rywbeth sy'n apelio yn sgîl ei ddiffyg chwaeth a'i werth eironig." Eitha gwir fel diffiniad o'r arddull a ddisgrifir gan y gair Saesneg (dwi'n derbyn ei fod yn air Cymraeg erbyn hyn hefyd, mae'n debyg), ond prif ystyr y gair Cymraeg 'camp' yw "gorchest neu ragoriaeth" (e.e. "dangos ei gampau") a hefyd "gêm neu chwarae" a'r hyn a enillir felly (e.e. "ennill y gamp"). Roedd y Pedair Camp ar Hugain yn gampau arbennig yn yr Oesoedd Canol, er enghraifft (angen erthygl fan'na!). Mae rhai yn defnyddio'r gair benthyg camp, sydd yn y geiriadur, am wersyll o unrhyw fath hefyd. Fyddai hyn yn well dan y teitl Camp (arddull), gyda thudalen gwahaniaethu - Camp? Anatiomaros 18:25, 1 Mawrth 2009 (UTC)
replies: text: :Cytuno - mae gan y gair ystryon ehangach yn Gymraeg. Nelwn i hyn ond dwi ddim yn gwybod sut i symud tudalennau a newid teitlau. Glanhawr 18:29, 1 Mawrth 2009 (UTC)
replies: text: ::Diolch am yr ymateb, Glanhawr. Mae symud tudalen a newid ei henw yn gamp eitha hawdd: tapiwch ar y tag "Symud", sydd ar ben y ddalen, a rhoi'r enw newydd i mewn yn y blwch fydd yn ymddangos. Ydy 'Camp (arddull)' yn dderbyniol fel yr enw newydd? Methu taro ar gynnig gwell. Anatiomaros 18:35, 1 Mawrth 2009 (UTC)
replies: text: :::Ah diolch am y cymorth ac mae "Camp (arddull)" yn swnio'n addas i fi. Glanhawr 18:39, 1 Mawrth 2009 (UTC)
replies: text: ::::Tisio symud o felly, i ti gael profiad? Anatiomaros 18:43, 1 Mawrth 2009 (UTC)
replies: text: :::::Ok! Here goes.... Glanhawr 18:46, 1 Mawrth 2009 (UTC)
thread_title: Pa gamp?
Sgwrs:Buanedd a chyflymder

message: Efallai tipyn yn hwyr wedi i Rhys wneud yr holl waith o gyfuno ac ail-gyfeirio, ond mae ieithoedd eraill yn gwahaniaethu rhwng buanedd a chyflymder: buanedd, y mesuriad sgalar, yw speed; cyflymder, y mesuriad fector, yw velocity. —Adam (sgwrs • cyfraniadau) 23:01, 1 Mawrth 2009 (UTC)
replies: text: Roedd y tudalennau ar wahan pan wnes i nhw, ond roeddent mor fer gofynodd glanhawr i mi cyfuno'r ddau. A yw hyn yn iawn, neu ydych chi eisiau i mi rhoi nhw nol fel o'r blaen? Cofion, Rhys Thomas 23:07, 1 Mawrth 2009 (UTC)
replies: text: :Wedi dileu, gan fod yr erthyglau buanedd a cyflymder yn bodoli. —Adam (sgwrs • cyfraniadau) 19:23, 2 Medi 2012 (UTC)
thread_title: Gwahaniaethu rhwng buanedd a chyflymder
Sgwrs:Đồng Hới

message: Oes angen y ffurf "Đồng Hới"? "Dong Hoi" sy gan y mwyafrif o'r wicipediau eraill. Yn fy marn i dydi'r llythrennau yma ddim yn cynrychioli unrhywbeth o gwbl i'r darllenydd cyffredin, 'mond yn ei ddrysu. A Maes Awyr Dong Hoi yw enw'r erthygl am y maes awyr hefyd, felly mae angen cysoni hyn y naill ffordd neu'r llall. Anatiomaros 17:04, 3 Mawrth 2009 (UTC)
replies: text: Wel, "Đồng Hới" fasem ni'n ei ddeud acw dros frecwast. :) Dim barn bendant Anatiomaros, mae be ti'n ei ddweud yn gneud sens.  Llywelyn2000 21:30, 3 Mawrth 2009 (UTC)
replies: text: :A deud y gwir, dwi'n meddwl fod o'n edrych yn hyll hefyd. Mae ganddyn nhw eu gwyddor eu hunain yn Fiet Nam, wrth gwrs, ond mewn llythrennau dwyreiniol arbennig, dim byd tebyg i hyn. Ymgais i gynrychioli'r wyddor hynny ydy hyn, ond dydi o 'mond yn gwneud synnwyr os ydych yn deall y llythrennau yn y lle cyntaf. Basa neb yn meddwl am sgwennu Hanoi gyda'r llythrennau rhyfedd 'ma, siawns gen i? Rhaid cael cysondeb, beth bynnag (hyn ac enw'r maes awyr). Anatiomaros 22:15, 3 Mawrth 2009 (UTC)
thread_title: Ffonetig i bwy?
Sgwrs:Tuduriaid Penmynydd

message: Brawddeg amwys: yn cynwys "(oedd wedi marw cyn dechrau gwrthryfel Glyndŵr) yn ddiweddarach..." sy'n cynnwys ffaith amhosib ac sy'n niwlog ei hystyr (i mi, o leiaf!)  Llywelyn2000 21:38, 3 Mawrth 2009 (UTC)
replies: text: Dwi wedi newid y testun rywfaint. Gobeithio fod y niwl yn deneuach rwan! Anatiomaros 22:40, 3 Mawrth 2009 (UTC)
replies: text: :Yn glir fel 'gin'! Mi dria i gael ffoto o'r ardal pan fyddai draw yno, a'r capel. Llywelyn2000 22:46, 3 Mawrth 2009 (UTC)
replies: text: ::Basa hynny'n wych, Llywelyn. Mae gennym ni lun o'r eglwys yn barod (tynwyd gen i ar ddiwedd pnawn gaeafol, yn y gwyll bron!), ond basa lluniau o'r ardal yn grêt (a llun gwell o'r eglwys o ran hynny). Mae beddrod Tudur a Myfanwy yn yr eglwys ond doedd neb yn nhŷ ceidwad y goriad pan oeddwn i yno: basa llun o'r gofeb - sy'n ddelwedd cyfarwydd iawn mewn llyfrau hanes, wrth gwrs - yn ychwanegiad braf i'r hen wici. Anatiomaros 23:00, 3 Mawrth 2009 (UTC)
replies: text: :::Gwnaed yn ol f'addewid. Methais y plasdy ei hun, ysywaeth. Daw cyfle eto, gobeithio.  Llywelyn2000 13:34, 14 Ebrill 2009 (UTC)
replies: text: ::::Bendigedig, Llywelyn! Dydwi erioed wedi bod yn yr eglwys ei hun, ond ei gweld o'r tu allan; doedd y ceidwad ddim ar gael y tro dwetha... Diolch o'r galon am y lluniau! Anatiomaros 13:45, 14 Ebrill 2009 (UTC)
thread_title: Untitled
Sgwrs:Tsietsnia

message: Rwyf wedi creu hon fel "Tsietsnia" er mwyn cysondeb, gan ein bod wedi cytuno i ddefnyddio "Tseina" beth amser yn ôl, ond alla i ddim dwud mod i'n hoffi'r ffurf. Porius1 07:31, 5 Mawrth 2009 (UTC)
replies: text: I mi, mae'n gwbwl dderbyniol gan mai Tseina dwi wedi ei sgwennu erioed. Ond mae newid yn anodd i unrhyw un. Y cwestiwn pwysicaf efallai, Rhion, ydy beth mae Dafydd Orwig / y brifysgol ayb yn ei ddefnyddio? Oes cysonni termau'n dal i ddigwydd ar-lein?  Llywelyn2000 08:15, 5 Mawrth 2009 (UTC)
replies: text: :Dwi'n cyfadde bu rhaid i mi feddwl beth oedd o'n olygu am eiliad pan welais i 'Tsietsnia', gan fy mod wedi arfer â'r ffurf 'Chechnya', ond ar y llaw arall dwi wedi gweld Cymreigiadau gwaeth. Yr anhawster mawr ydy'r ffaith fod yr enwau "swyddogol" am leoedd tramor yn Gymraeg yn amrywio cymaint. Y gwir ydy does 'na ddim cysondeb (ac eithrio yn achos enwau hir-sefydlog). Mae perygl i ni greu enwau sy mond yn bodoli ar y wicipedia hefyd. Ceir sawl term Cymraeg am Tsieina/Tseina/China/ayyb, ond o leia mae nhw yn y geiriadur ac mewn llyfrau. Un o'r problemau, wrth gwrs, ydy gwybod yr ynganiad go iawn, yn yr iaith frodorol; fel arall rydym ni mewn perygl o Gymreigio termau Saesneg. Mae hyn yn hen hen broblem wrth gwrs, felly 'mond ychwanegu fy mhwt ydwi rwan (mae 'na drafodaeth ar dudalen sgwrs enwau gwledydd, dwi'n meddwl; Gwledydd y byd efallai?). Anatiomaros 18:40, 5 Mawrth 2009 (UTC)
thread_title:  Enw
Sgwrs:Cadair Fronwen

message: Oes angen dileu Categori:Mynyddoedd Sir Ddinbych gan fod Bryniau Clwyd yma?
replies: text: Nag oes. Mae 'na rai sydd ddim yn Nyffryn Clwyd efallai? Ond cofia 'Mynyddoedd a bryniau...' (er mwyn cysondeb). Anatiomaros 22:40, 5 Mawrth 2009 (UTC)
replies: text: :Felly, mae angen cadw: :Categori:Sir Ddinbych yn ogystal a'r un newydd (Cat:Mynyddoedd a Bryniau S Dd)?  Llywelyn2000 22:47, 5 Mawrth 2009 (UTC)

text: :Mae :Categori:Mynyddoedd a bryniau Sir Ddinbych (cofia: 'bryniau' nid 'Bryniau'!) yn ffitio yn y categori :Categori:Daearyddiaeth Sir Ddinbych a hynny yn ei dro yng nghategori'r sir ei hun. Felly cei roi Categori:Bryniau Clwyd' yn y cat. 'Mynyddoedd a bryniau Sir...' ond ei gadw yn y cat 'Mynyddoedd a bryniau Cymru' hefyd, am ei fod yn gadwyn. Pob lwc! Anatiomaros 22:52, 5 Mawrth 2009 (UTC)

message: Bydda i dileu Powys. Os rydych chi'n edrych ar y map, dydy'r ffin gyda Powys ddim yn dechrau cyn i chi mynd i lawr i Fwlch Maen Gwynedd ac i fyny eto. Dydw i ddim yn meddwl mae'r ffin yn gallu bod yn ran o Gadair Fronwen os rhaid i chi groesi y bwlch i fynd i e. Dysgwr 11:30, 5 Mawrth 2010 (UTC)
thread_title:  Powys
Sgwrs:Cytosgerbwd

message: Paratowyd y deunydd Cymraeg yma ar Fioleg y Gell yn rhan o brosiect gwreiddiol Canolfan Edward Llwyd. 
Y cyfranwyr oedd Lian Evans, Iolo ap Gwyn, Catrin Jones a Deri Tomos
thread_title:  Cyfranwyr
Sgwrs:Bendigeidfran fab Llŷr

message: Sylwer nad oes acen grom ar naill ai 'Fendigeidfran' na 'Branwen'; eithr y mae ar y gair unsill Brân.  Llywelyn2000 07:25, 16 Mawrth 2009 (UTC)
thread_title: Untitled
Sgwrs:Ysgol Brynhyfryd

message: Oes rhai gwell i'w cael o adeilad yr ysgol? Hefyd, dw i ddim yn meddwl bod llun y disgyblion ar Cader Idris yn addas - gall y plant/pobl ifanc fod yn ddisgyblon unrhyw ysgol hyd y gwyddwn ni!--Ben Bore 08:42, 17 Mawrth 2009 (UTC)
replies: text: Gyfaill. Roeddwn i'n awyddus i ddangos lleoliad yr ysgol - a chefndir Moelydd Clwyd, ond mi nwa i ychwanegu llun o'r bloc newydd cyn hir. Cwm Idwal: o wefan yr ysgol mae hwn yn dod, ac mae dolen iddi. Doeddwn i ddim yn dymuno dewis llun gyda wynebau'r plant i'w gweld - am resymau amlwg.  Llywelyn2000 15:18, 17 Mawrth 2009 (UTC)
thread_title: Delweddau
Sgwrs:Dosbarthiad poblogaeth

message: Byddwn i wedi meddwl mai at 'Population distribution' dylai hyn gyfeirio. O edrych ar yr erthygl hwnnw, mae'n cael ei ail-gyfeirio at Range (biology) sy'n cyfeirio at pob rhywogaeth a nid dim ond y ddynol ryw - sy'n gwenud synnwyr yn fy marn i.  
Hefyd, yn bersonol, byddwn i ddim yn cyfeirio map dotiau at yr erthygl map (oni bai bod adran arbennig am fap dotio fle rhan ohono, ac felly fe elli'r rhoi doen ar rna arbennig o'r erthygl hynny).--Ben Bore 10:28, 19 Mawrth 2009 (UTC)
thread_title: Rhyngwici anghywir?
Sgwrs:England First Party

message: "England First Party" yn Saesneg; onid "Plaid Lloegr yn Gyntaf" ddylai hyn fod? Neu efallai ddefnyddio'r enw Saesneg - alla i ddim credu fod ganddyn nhw gyfeiithiad Cymraeg swyddogol. Rhion 06:49, 20 Mawrth 2009 (UTC)
replies: text: Mm. Bosib wir, gan nad oes collnod, mae'n dibynnu ar yr ynganiad! Ai 'England First' ydy'r ynganiad / pwyslais, ynteu - 'First Party'?  Llywelyn2000 07:01, 20 Mawrth 2009 (UTC)
replies: text: :Yn bendant, dylid cadw'r enw Saeseng - dw i'n cymryd (na, mawr obeithio) na fyddent yn sefyll mewn seddi yng Nghymru!--Ben Bore 09:48, 20 Mawrth 2009 (UTC)
replies: text: ::Dywed eto gyfaill. Ai cynnig wyt ti mai'r enw Saesneg yn unig a ddylem ei ddefnyddio? Llywelyn2000 11:15, 20 Mawrth 2009 (UTC)
replies: text: :::Sori, doeddwn i ddim yn glir.  Ie, defnyddio'r enw Saesneg yn unig oeddwn i'n feddwl.--Ben Bore 12:36, 20 Mawrth 2009 (UTC)
replies: text: ::::Ie, dwi'n cytuno a thi. Mae'n well sticio at y gwreiddiol gydag ambell beth. Roeddwn i'n teimlo hyn pan ddarllenais y cyfieithiad Cymraeg am yr IRA: llond ceg, braidd.  Beth pe tawn ni'n aros am dridia, bedwar i weld oes yna wrthwynebiad?  Llywelyn2000 12:56, 20 Mawrth 2009 (UTC)
Fi sy'n ei chyfieithu hi [cyfrannwr IP]
replies: text: :::::Dwi newydd gweld hyn rwan ac mae rhaid i mi gytuno â'r sylwadau uchod. Dydy'r cyfieithiad 'Plaid Gyntaf Lloegr' ddim yn gwneud unrhyw synnwyr o gwbl, oni bai mai hi oedd y blaid gyntaf yn Lloegr, yn hanesyddol ayyb, ac yn amlwg nid dyna'r ystyr. Pwysleisio 'England First', h.y. 'Lloegr yn gyntaf' yw nod y blaid, fel sy'n amlwg: dydy '[c]yntaf' ddim yn ansoddair ar 'blaid'. Mae'r un peth yn wir am y cyfieithiad 'y Blaid Genedlaetholgar Wen' yn yr ethygl; nid y blaid sy'n wyn ei lliw ond gwleidyddiaeth hiliol y blaid! Rhaid newid y cyfieithiad neu ddefnyddio'r enw Saesneg yn yr achos yma (mae ambell eithriad i bob rheol). Anatiomaros 22:20, 2 Mai 2009 (UTC)
Ond dw i moyn cyfieithu erthyglion yn Gymraeg. Mae erthygl am Blaid "Cymru" yn Saesneg i Seision, pam nid yr un i Blaid Gyntaf Lloegr?
replies: text: ::::::Rydym ni'n croesawu erthyglau yn Gymraeg ar bob pwnc, wrth gwrs. Nid dyna yw'r broblem ond y cyfieithiad o enw'r blaid. Fel sy'n cael ei awgrymu uchod, yr ystyr - ac felly y cyfieithiad cywir hefyd - yw 'Plaid Lloegr yn Gyntaf'. Rhy hwyr heno i mi drafod hyn ymhellach, ond mewn gwirionedd does 'na ddim llawer i'w drafod: yr unig gwestiwn yw dewis rhwng 'Plaid Lloegr yn Gyntaf' ac 'England First Party'. (Gyda llaw, i roi llofnod rhowch pedwar tild fel hyn ~~~~ ar ddiwedd eich neges). Anatiomaros 23:24, 2 Mai 2009 (UTC)
replies: text: :::::::Dwi wedi defnyddio'r geiriad gwreiddiol fel teitl i'r erthygl. Ond mae angen sefydlu rhyw fath o ganllaw na wneir hynny dim ond pan fo'r geiriad Cymraeg yn anodd ei ddeall, yn aneglur.  Llywelyn2000 05:32, 3 Mai 2009 (UTC)

message: Dw i newydd wrthdroi'r golygiad a oedd wedi dileu'r sylwad fod y blaid eisiau cael gwared o'r BBC am ei fod yn wrth-Seisnig. Dw i newydd edrych ar eu maniffesto ar eu gwefan ac mae'n bendant yn un o'u polisïau. Rhodri77 19:28, 25 Medi 2009 (UTC)
thread_title: Gwrthdroi'r golygiad
Sgwrs:Y Rhyl

message: Esgusodwch fy anwybodaeth, ond at bwy mae'r tri cyfenw yma'n cyfeirio ato yn yr ardran 'Tarddiad'?--Ben Bore 10:00, 20 Mawrth 2009 (UTC)
thread_title: Pwy yw Pennant, Bingley a Lewis?
Sgwrs:Fan Gyhirych

message: :Pa hwyl gyfaill. Wnei di fwrw golwg ar y teipo yma: 'ar y llethrau deheuol o gorllewinol i afon Tawe. ' Diolch.  Llywelyn2000 12:37, 23 Mawrth 2009 (UTC)
replies: text: Dyna beth sydd i'w gael am deipio'n rhy gyflym! Rwyf wedi ei newid - diolch am sylwi. Rhion 12:41, 23 Mawrth 2009 (UTC)
replies: text: :Fi ydy brenin y typos!  Llywelyn2000 12:55, 23 Mawrth 2009 (UTC)
thread_title: Untitled
Sgwrs Wicipedia:Polisi preifatrwydd/newydd

message: Dyma'r erthygl sy'n cynnwys diffiniad o'r term ar :en:Personally identifiable information. Beth am 'gwybodaeth bersonol ynglŷn â pherson y gellir ei adnabod'. Neu 'gwybodaeth bersonol ynglŷn â pherson adnabyddadwy'. Lloffiwr 21:00, 7 Chwefror 2009 (UTC)
thread_title: Cyfieithu personally identifiable information

message: Mae'r gair adnabyddus yn amwys ei ystyr. Gall adnabyddus olygu 'enwog'. Yn Ngeiriadur yr Academi 'adnabyddadwy' a geir am 'identifiable'. Lloffiwr 19:27, 28 Mawrth 2009 (UTC)
Mae hwn wedi'i gyfieithu! Ymlaen felly! Da iawn Lloffiwr!  Llywelyn20000
thread_title:  adnabyddus/adnabyddadwy
Sgwrs:Tŷ Croes

message: Oes rhywun sy'n nabod yr ardal yn well na fi? Ar y wici Saesneg mae Tŷ Croes yn "bentref" gyda erthygl dwy linell iddo ei hun ("stub", wrth gwrs!) ac un arall i'r orsaf, ond hyd y gwelaf i o'r map does dim ond rhyw hanner dwsin o dai ar wasgar yno, ar y mwyaf, felly dwi wedi cyfuno'r ddau, y lle (os lle!) a'r orsaf. Anatiomaros 21:11, 29 Mawrth 2009 (UTC)
Dim clem; ond be goblyn ydy 'amlwd'?  Llywelyn2000 21:18, 29 Mawrth 2009 (UTC)
replies: text: Y gair am "hamlet" yn Gymraeg. Braidd yn hynafol efallai? Methu meddwl am enw gwell am le mor fychan! Anatiomaros 21:20, 29 Mawrth 2009 (UTC)

text: Ond falla dylwn i newid o i "pentref bychan iawn" gan ei fod yn air mor anghyfarwydd? Ia, dyna'r peth gorau. Anatiomaros 21:22, 29 Mawrth 2009 (UTC)
replies: text: :Ia, de! Dyfi Jyncsion o le!  Llywelyn2000 21:30, 29 Mawrth 2009 (UTC)
replies: text: ::Dyfi Jyncsion heb y bobl?! Anatiomaros 21:32, 29 Mawrth 2009 (UTC)
thread_title: Beth ydy Tŷ Croes?
Sgwrs:Cawl Cymreig

message: Beth ddylai teitl yr erthygl hon fod? Mae angen gwahaniaethu rhwng cawl yn gyffredinol a chawl Cymreig. Glanhawr 21:52, 29 Mawrth 2009 (UTC)
replies: text: Cwestiwn da. Gall 'cawl' olygu unrhyw beth tebyg i "stew", wrth gwrs, tra bod y cawl Cymreig yn wahanol. Y cwestiwn ydy oes angen dwy erthygl? (Pam lai, mae'n debyg). Anatiomaros 22:04, 29 Mawrth 2009 (UTC)

text: ON Ydy Cawl (Cymreig) yr un fath yn union a'r lobsgows sy gennym ni yn y gogledd? Os nad oes fawr o wahaniaeth - a does 'na ddim ryseit sefydlog - gellid ailgyfeirio lobsgows at Cawl Cymreig. Anatiomaros 22:07, 29 Mawrth 2009 (UTC)
replies: text: :Ar y wicipedia Saesneg enw'r erthygl yw Cawl. Nai symud y dudalen i cawl cymreig a gewn ni ailgyfeiriad o cawl tan bo gewn ni amser i creu erthygl ar cawl cyffredinol. Hwyl, Rhys Thomas 07:04, 30 Mawrth 2009 (UTC)
DISGRIFIWCH, 1)ISGELL ; 2)CIGDRWYTH ,OS GWELWCH CHWI FOD YN DDA.(DEFNYDDIWR: Kingjehuwales) 12:06 pm Sadwrn, 21fed o Fedi, 2013.
thread_title: Teitl
Sgwrs:Hiliaeth ym myd pêl-droed

message: :Bu'r fenter yn aflwyddiannus wrth i griwiau hiliol ymysg torf PSG ganu "Come on the whites." Atgyfnerthwyd yr ensyniadau hiliol, gyda synnau mwncïod yn dod o gyfeiriad yr eisteddle Kop of Boulogne, pan fyddai chwaraewyr Lens yn cael meddiant o'r bêl
Dw i'n gwybod mai o erthygl Saesneg y daeth y wybodaeth, ond a'i yn Saesneg fyddant wedi gweiddi hyn? Mae yn bosib wrth gwrs, gan bod grwpiau hwliganiaid tramor yn aml yn ceisio efelychu a dynwared grwpiau Seisnig yr 80'au, ond mae'n edrych yn rhyfedd dyfynu Ffrancwyr yn Saesneg mewn erthygl Gymraeg.--Ben Bore 11:05, 30 Mawrth 2009 (UTC)
replies: text: :Digon teg! Dwi'n cytuno... ond beth fyddai'r cyfieithiad Cymraeg mwyaf naturiol? "Dewch 'mlaen y gwynion!"?? Rhodri77 11:50, 30 Mawrth 2009 (UTC)
replies: text: ::Dwi wedi cynnig y cyfieithiad "C'mon y Gwynion!" ac ambell beth arall. Yn sicr does dim synnwyr mewn cael dyfyniadau Saesneg yma. Anatiomaros 17:05, 30 Mawrth 2009 (UTC)
replies: text: :::I chwarae'n saff, waeth ni ddefnyddio un Cymraeg, ac mae 'C'mon'
 fwy neu lai yn Gymraeg ;-) , er mae'n wirioneddol bosib mai yn Saesneg oeddynt yn bloeddio, ond does dim ffordd o wybod.--Ben Bore 20:39, 30 Mawrth 2009 (UTC)
thread_title: Cefnogwyr PSG
Sgwrs:Prion

message: Diolch Prion; ia, 'protein' ydy'r sillafiad yn ol Geiriadur Bruce. Syndod i mi!  Llywelyn2000 16:39, 30 Mawrth 2009 (UTC)

message: A deimlir roedd y ddolen rhyngwici yn ddefnyddiol er nad oes yr un ehangder o ystyron gan y term Ffrangeg? Pa werth oes mewn dolenni rhwng tudalenni "gwahaniaethu"? Nain Nain Nain 11:30, 28 Hydref 2010 (UTC)
replies: text: Dw i ddim yn gwybod os canllaw ar y peth (dw i'n dychmygu nag oes), ond dw rwan yn gwybod bod fy mhentref genidogol yn rhannu enw gyda math o aderyn a math o wedii yn yr aiith Ffrangeg. Diddorol i fi os na i neb arall! --Ben Bore 20:20, 28 Hydref 2010 (UTC)
replies: text: :Ia, ond pwrpas y dolenni ydy cysylltu teitlau (ac yn bennaf, teitlau erthyglau) â'r un ystyr, nid â'r un enw. Felly cysylltir ton â "wave" yn Saesneg yn hytrach na "ton". Os wyt ti am wybod ysytron rhyw gair yn nifer o ieithoedd, wiktionary ydy'r lle i chwilio. Dim ond pan ydy'r tudalenni'n rhannu'r un ehangder o ystyron (e.e. George Bush) ydy dolenni rhwng tudalenni "gwahaniaethu" yn gwneud synnwyr, yn fy marn i. Nain Nain Nain 21:17, 28 Hydref 2010 (UTC)
replies: text: ::Falle bod peryg i greu camddealltwriaeth a bob pobl yn rhoi dolen rhyngwici rhwng erthyglau o'r un enw yn hytrach nag ystyr. 'Sdim teimladau cryf gyda fi naill ffordd. --Ben Bore 12:53, 29 Hydref 2010 (UTC)

text: :(gyda llaw, cyrhaeddais i'r dudalen trwy'r ddolen ar dy dudalen bersonol, wrth gwrs, ond pam lai ei chyfeirio syth at yr erthygl?) Nain Nain Nain 08:02, 29 Hydref 2010 (UTC)
replies: text: ::Wedi ei gywiro.--Ben Bore 12:53, 29 Hydref 2010 (UTC)
thread_title:  "Pam dileu'r ddolen rhyngwici :fr?"
Sgwrs:Traphont

message: Er mai Traphont yw teitl yr erthygl yma, dw i'n meddwl mai Dyfrbont (neu traphont ddŵr) ddylai fod. I mi (ac i eiriadur Bruce), viaduct yw traphont, nid aqueduct.  Unrhyw wrthynebiadau i'w newid?--Ben Bore 07:40, 31 Mawrth 2009 (UTC)
thread_title: Traphont ta Dyfrbont
Sgwrs Categori:Taleithiau Cydffederal America

message: Dwi ddim yn siwr os oes 'na derm Cymraeg sefydlog am y Confederacy (Confederate States of America). Gobeithio bod y ffurf yma yn dderbyniol. Cefais y term 'talaith gydffederal/taleithiau cydffederal' yn Y Termiadur. Anatiomaros 14:49, 4 Ebrill 2009 (UTC)
thread_title: Yr enw
Sgwrs:Castell Ewlo

message: Yn ôl dogfen 1311, cafodd y castell ei godi 'in a corner of the wood' gan Llywelyn ein Llyw Olaf yn 1257. Ewch i www.castlewales.com/ewloe.html am fwy: sylwch, built, nid repaired neu added to. Mae'r wybodaeth yma yn dod o Renn ac Avent (1985). Mae Avery allan o ddyddiad.
replies: text: Digon teg, efallai. Ond dylid nodi'r damcaniaethau eraill hefyd, fel a geir yma ac ar safle castlewales ei hun. Sylwer ar eiriad castlewales: "In the absence of any other solid evidence, we should perhaps accept the contemporary documentary account, and see the castle as a construction of Llywelyn ap Gruffydd in the years following 1257." "Perhaps". Mae'r ddadl o blaid y dehongliad hynny yn un gryf, ond dydi hi ddim yn setlo'r broblem yn derfynnol. Anatiomaros 16:42, 4 Ebrill 2009 (UTC)

text: ON Dwi ddim yn siwr os ydy dogfen a luniwyd yn 1311 yn "contemporary account" chwaith, yn sicr dim yn nhermau's Oesoedd Canol lle roedd 50+ mlynedd yn dalp sylweddol o amser. Anatiomaros 16:47, 4 Ebrill 2009 (UTC)
Wel, rwy'n gweld hynny hefyd. 
Rwy'n cofio gweld brawddeg mewn rhyw bamffled a gafodd ei gyhoeddi gan y bobl dreftadaeth ym Mharc Wepre yn awgrymu rhybweth fel 'it may be that this was built as a skirmishing castle [!!!] by Llywelyn ab Iorwerth around 1210'. 'Sgen i ddim syniad beth yw 'skirmishing castle'! - ond eto, roeddent yn dilyn Avery am y ffeithiau. Yn bersonol, buaswn yn licio gweld tîm o archaeolegwyr yn dychwelyd i'r castell. Dichon mai Ewlo yn gastell o'r 1250au, ond, fel yr ydych chi'n dweud, dydyn ni ddim yn hollol siwr. Mae Carndochan yn achos tebyg iawn. Rwante, rydw i i ffwrdd i fwrw golwg dros y tudalen hwnnw!... Ynyrhesolaf 16:01, 5 Ebrill 2009 (UTC)
thread_title: Pwy wnaeth godi Castell Ewlo?
Sgwrs:Tegai

message: Beth am greu tabl o'r seintiau, gan nodi pob eglwys a alwyd ar eu holau hefyd. Gwaith hirfaith, ond defnyddiol iawn dwi'n siwr? Unrhyw syniadau?  Llywelyn2000 22:52, 4 Ebrill 2009 (UTC)
replies: text: Mae'n syniad ardderchog, Lywelyn, ond mae'n golygu llawer iawn o waith. Wyt ti'n gwybod fod gennym ni y rhestr (hynod angyflawn) Rhestr o seintiau Cymru? Un o'r anawsterau ydy fod 'na sawl ffurf ar enwau rhai o'r seintiau, yn ôl y ffynhonnell: amrywiadau yn ffurf yr enwau Cymraeg a hefyd rhwng yr enw[au] Cymraeg a'r fersiwn/fersiynau Saesneg. Hefyd mae'n ansicr yn achos rhai o'r seintiau llai os ydy'r enw yn cyfeirio at un sant neu santes neu at dau neu dri dan yr un enw. Cymhleth, a deud y lleia! Efallai mai ehangu'r rhestr sydd gennym ni yn barod ydy'r peth gorau am rwan ac wedyn, yn y dyfodol, gellid defnyddio hynny fel sail i drefn fel yr un rwyt ti'n awgrymu? Anatiomaros 23:06, 4 Ebrill 2009 (UTC)

text: ON Dwi'n mynd i gopio hyn i sgwrs Rhestr o seintiau Cymru - mwy priodol fan 'na efallai? Anatiomaros 23:06, 4 Ebrill 2009 (UTC)
replies: text: :Cytuno. Mam inni yw amynedd. A beth bynnag, efallai bod canolbwyntio ar faterion eraill, mwy cyfoes (megis y wyddoniaeth mae Rhys Huw ac eraill yn ei wneud ar hyn o bryd yn llawer pwysicach.) Mi wn am sawl ysgol uwchradd sy'n defnyddio Wicipedia'n rheolaidd. Diolch gyfaill.  Llywelyn2000 23:13, 4 Ebrill 2009 (UTC)
replies: text: ::Croeso. Nôd tymor hir arall, un o'r ugeiniau... Dydi o ddim yn flaenoriaeth ond basai'n ddiddorol, er hynny. Anatiomaros 23:21, 4 Ebrill 2009 (UTC)
thread_title: Untitled